Müharibənin siması

"Müharibənin siması" () — ispan rəssamı Salvador Dalinin 1940-cı ildə çəkilmiş rəsm əsəri. Rotterdam şəhərində yerləşən Boymans Van Böningen muzeyində saxlanılır.

 Haqqında 
Rəsm əsəri rəssamın səkkiz il yaşadığı və ümumdünya şöhrətinin zirvəsinə çatdığı ABŞ-də çəkilmişdir. Əsərin süjeti qeyri-adi dərəcədə vahid istiqamətə malikdir. Dali burada "böhranlı paranoid üslubu"ndan daha çox simvolizmin vasitələrini qabardır. Kətan üzərində fısıldayan ilanlarla əhatə olunmuş, kəllə sümüyünə bənzər baş təsvir edilmişdir. Göz və ağız boşluğu da daxil olmaqla, başın hər üç dəliyində kəllə yerləşdirilmiş və onların da içi kəllələrlə işlənmişdir. Buna görə də baş "saysız-hesabsız ölümlə doldurulmuşdur".

Əsərin aşağı sağ tərəfində Salvador Dalinin əl izini görmək mümkündür.

 İstinadlar 

 Xarici keçidlər 
 Müharibənin siması  Salvador Dalinin rəsm qalereyasında.

Kateqoriya:Salvador Dalinin rəsm əsərləri
Kateqoriya:1940-cı ildə çəkilmiş rəsm əsərləri